google/wiki40b huggingface dataset:
Gareth Roberts (forfatter)

Doctor Who

I 1990-årene skrev Roberts flere bøker basert på Doctor Who for seriene Virgin New Adventures og Missing Adventures. Han skrev også noen bøker basert på episoder av Cracker.
I 2000-årene skrev han flere artikler og tegneserier for Doctor Who Magazine og hørespill og noveller med Clayton Hickman for Big Finish Productions. I 2005 skrev han boka Only Human basert på personer fra daværende sesong av serien for BBC Books' serie New Series Adventures. I 2006 fulgte han den opp med I am a Dalek.
25. desember 2005 ble Roberts' interaktive episode« Attack of the Graske» sendt. Roberts skrev også en av de korte TARDISODE-videoene som ble vist på Internett og mobiltelefoner som en del av 2006-sesongen.
Han har så langt skrevet to vanlige episoder av serien; «The Shakespeare Code» (2007) og «The Unicorn and the Wasp» (2008).
Roberts skrev «Invasion of the Bane» med Russell T Davies, som var den første episoden av The Sarah Jane Adventures. Deretter skrev han fire episoder til av denne serien.

Såpeoperaer

Roberts har jobbet som manusforfatter på Brookside (1999–2003) og Coronation Street (1997). I 1998 jobbet han som manusredaktør på Emmerdale og året etter skrev han flere episoder av serien.

Komedie

Innen komedie har Roberts skrevet på situasjonskomedien Swiss Toni og den andre sesongen av Randall & Hopkirk (Deceased) med Charlie Higson.
Han har også bidratt med sketsjer til Swinging.
Giftgassangrepet i Tokyos undergrunnsbane 1995

Giftgassangrepet i Tokyos undergrunnsbane var et et terrorangrep i Japan utført av medlemmer av Aum Shinrikyō den 20. mars 1995.
Ti personer var direkte involvert i angrepet; fem personer som satte gassen ut og fem sjåfører. På fem ulike tog i Tokyos undergrunnsbane ble gassen frigitt og drepte 13 mennesker, og skadet mer enn 6000. Angrepet var rettet mot tog som skulle passere gjennom stasjonene Kasumigaseki og Nagatacho, områder hvor den japanske regjering har sine hovedkontorer og ministerier. Det var det mest alvorlige angrep i Japan siden andre verdenskrig.
Aum Shinrikyo er også blitt funnet skyldig i andre forbrytelser, blant annet mord og et gassangrep i 1994 der åtte personer ble drept og 600 ble skadet. I alt ble det tatt ut tiltale mot 191 medlemmer av Aum Shinrikyo og lederen Asahara etter angrepet. Rettssakene ble avsluttet i november 2011, og alle unntatt én ble dømt, herunder 13 til døden, fem til livsvarig fengsel og ytterligere 80 til fengsel på ubestemt tid.
Alle de tretten medlemmene som ble dømt til døden ble henrettet i juli 2018.
Deltagermedaljen

Tildeling

Medaljen tildeles militært personell, både norsk og alliert, som deltok i kamp og/eller ble såret under den andre verdenskrig. Personell som tildeles Deltagermedaljen må ha vist god nasjonal holdning i okkupasjonstiden. Medaljen omtales i biografisk sammenheng ofte som «krigsdeltakermedaljen». Deltagermedaljen er tenkt som en medalje for alle som deltok i kamp for Norge og er dermed den vanligste medalje tildelt for innsats under andre verdenskrig.
Tildeling begynte i 1945 og fortsatte utover i etterkrigstiden inntil krigsdekorering holdt opp tidlig i 1950-årene. Siden det var ikke var mulig for myndighetene å vite hvem som var kvalifisert til å motta Deltagermedaljen, måtte hver enkelt som mente seg kvalifisert sende inn et søknadsskjema. Opplegget med søknad førte til at mange vegret seg for å fremme seg selv til utmerkelse.
I utgangspunktet skulle Deltagermedaljen ikke tildeles handelsflåtens personell. Tildeling av Deltagermedaljen ble i 1979 gjenopptatt på bakgrunn av kritikk mot at norske sjøfolk som seilte i handelsflåten under den andre verdenskrig ikke hadde fått den heder de fortjente. Tildelingskriteriene ble i denne sammenheng endret slik at fire måneders tjeneste på skip disponert av Nortraship ble lagt til som kriterium.
I 1981 ble også tildeling gjenopptatt for de som tjenestegjorde i det norske sjøforsvaret under andre verdenskrig. Sakene ble vurdert av Krigsdekorasjonsrådet og resulterte i nye tildelinger av Deltagermedaljen. I 1985 ble det etter initiativ fra Forsvaret satt i gang arbeid for å finne personer som var kvalifisert til Deltagermedaljen, men som ikke hadde fått den.
Tildeling av Deltagermedaljen forekommer fremdeles. I 2013 ble det utdelt 17 medaljer, i 2014 fire medaljer og i 2015 hele 89 medaljer.

Rangering

Deltagermedaljen rangerer som nummer seks av de militære utmerkelsene for innsats under andre verdenskrig og som nummer 23 i rekken av norske sivile og militære utmerkelser godkjent av kongen.

Utforming

Medaljen er i bronse. På adversen er Norges riksvåpen med omskriften «9 APRIL 1940 * 8 MAI 1945 *». På reversen er kongeflagget, handelsflagget og orlogsflagget. Over disse en smal sirkel med innskriften «DELTAGER I KAMPEN». Motivet er omgitt av en lenke. 
Båndet kan utstyres med en rosett dersom mottageren i tillegg til deltagelse i kampene i Norge i 1940 også oppfyller vilkårene for tildeling ved senere tjeneste i Norges styrker i utlandet eller i Hjemmestyrkene.
Medaljen ble produsert av gullsmedfirmaet J. Tostrup i Oslo i etterkrigstiden, mens nyere utgaver er produsert hos andre firmaer.
Kuholmen

Kuholmen i Stavanger var en holme, nordøst i Vågen og nord for Skagen. Den var grovt regnet området nord for en linje fra der Øvre Holmegate starter på Skagenkaien, til krysset mellom Øvre Holmegate og Valberggaten, så til krysset med Nedre Holmegate, ut på parkeringsplassen ved de Røde Sjøhus, og til slutt rett nordover.
Kuholmen var en del av kongens gård i Stavanger i middelalderen. Den ble trolig gitt til byen Stavanger under den nordiske syvårskrig og senest i 1567. Det kan ha vært i anledning av at byen trengte å bygge et forsvarsanlegg mot sjøen etter svenskenes erobring av Trondheim, og mislykkede forsøk på å ta Bergen fra sjøen i 1564. Forsvarsanlegget på Skansen ble trolig bygd på 1560-tallet, og ble nedlagt i 1860.
Det var en bro mellom Holmen og land. Sundet mellom Kuholmen og land ble tidlig på 1700-tallet fylt igjen. Buktene omkring utfyllingen ble kalt Søylen (i sørvest) og Vigen (i nordøst). Vigen ble senere til Børrevigen, trolig oppkalt etter Børre Valentinsen som hadde en stor eiendom innerst i vika midt på 1700-tallet. Børrevika er i dag i hovedsak parkeringsplassen for De røde sjøhus. Tilsvarende er Børrehaugen der høyblokka ble bygget i 1968-1969. Etter at Søylen ble gjenfylt ble dette området kalt for Holmenallmenningen, og det ble bygget en brygge. Den lå like sør for dagens Victoria hotell.
Området omkring sørvestsiden av Nedre Holmegate het Vinterhagen. Navnet dukker opp i kilder første gang i 1705. Her var det en brønn med en pumpe, der en del av befolkningen på Kuholmen hentet vann. De øvrige måtte opp i byen til Timiantorget eller Torget for å få vann, da brønnen bare hørte til noen få av husene.
I første halvdel av 1800-tallet hadde en bryggene (allmenningene): Holmenbryggen i østenden av Nordbøgata (trolig den som på 1700-tallet ble kalt Konsumpsjonsbryggen), Tollbodbryggen i vest (i sørvestenden av Skansegata) og Nordbøbryggen i nord.
Kuholmen var på 1600-tallet i hovedsak eid av byen. Den var stykket opp i mange eiendommer, der den som leide tomter måtte betale leie ("grunnleie") til byfogden. Grunnleien var en slags festeavgift. Byen mottok grunnleie fra 39 eiendommer i 1719 og 45 eiendommer på Kuholmen i 1741.
Kuholmen regnes i dag som en del om området Holmen .
Remission (Mastodon-album)

Remission er det første studioalbumet med det amerikanske heavy metal-bandet Mastodon.
Det ble utgitt av plateselskapet Relapse Records 28. mai 2002, og på nytt 21. oktober 2003. Albumet er et konseptalbum.
InvivoSense

InvivoSense ASA var et norsk medisinsk teknologiselskap som produserte patentert utstyr for kreftdiagnostikk. Selskapet ble grunnlagt under navnet OptoMed AS i 1998, skiftet navn til InvivoSense i juni 2006, ble notert på Oslo Axess den 6. juni 2007, strøket fra notering 15. desember 2009 og gikk konkurs i 2010.
InvivoSense fikk støtte fra Innovasjon Norge som et utviklingsprosjekt i samarbeid med Det norske radiumhospital.
Borre Golfbane

Banen

Borre Golfbane består av en parkbane med 18 hull. Borre er par 73 og 6365 meter lang fra backtee (hvit). Banen har fire teesteder: damer og herrer, klubb- og backtee.
Åsta (navn)

Etymologi

Åsta er en norsk form av det norrøne navnet Ásta, som ble dannet som en kortform av navn på Ást-, som Ástríðr. Forstavelsen kan enten være áss, «gud», eller ást, «kjærlighet».
Type 054A (Jiangkai II)

Type 054A (NATO-navn Jiangkai II) er en fregattklasse i Folkets frigjøringshærs marine i Folkerepublikken Kina.
Det første av disse skipene ble satt i tjeneste i 2007, og var en oppgradert versjon av Type 054 (Jiangkai I), med blant annet bedre sensorer og våpen. I 2013 var 16 skip i tjeneste av de 20 som var planlagt; det vil vise hvor meget på de tre-fire som er under innfasing vil være ren Type 54A eller medta elementer av en annonsert oppgradering, Type 054B.
Skipene av Type 054A, bygd ved verftene Hudong i Shanghai og Huangpu i Guangzhou, er: 530 Xuzhou (levert 2006/ operativ tjeneste 2008), 529 Zhoushan (2006 / 2008), 570 Huangshan (2007 / 2008), 568 Hengyang (2007 / 2008 -opprinnelig kalt Chaohu, nytt navn 2012), 571 Yuncheng (2009 / 2010), 569 Yulin (2009 / 2010), 548 Yiyang (2009 / 2010), 549 Changzhou (2010 / 2011), 538 Yantai (2010 / 2011), 546 Yancheng (2011 / 2012), 572 Hengshui (2011 / 2012), 573 Liuzhou (2011 / 2012), 547 Linyi (2011 / 2012), 575 Yueyang (2012 / 2013), 550 Weifang (2012 / 2013), 574 Sanya (2012 / 2013), og, under flargjøring for tjeneste (2013), ... (levert 28. april 2013), 576  Huangshi (levert 28. september 2013), Sanmenxia (levert 30. september 2013), og under bygging, Huanggang.
Vår Frue kirke (Tromsø)

Bygningen

Den lille trekirken med ca. 150 sitteplasser ble oppført samme år som Tromsø Domkirke, byens lutherske domkirke, nemlig i 1861. Stilen er nygotisk, med tre små takryttere over fasaden og et større klokketårn over koret. Kirken står godt plassert på Erling Bangsunds plass, den øvre delen av torget, og er godt synlig også fra selve Stortorget. Den speiler seg i glassvinduene på Kulturhuset i Tromsø som ligger tvers overfor. Mens eksteriøret har omtrent den samme form som i 1861, har interiøret forandret seg en del gjennom tidene. Interiøret er i dag enkelt og holdt i lyse farger, noe som gjenspeiler ønsket fra avdøde biskop Gerhard Goebel.

Krig og bybrann

Vinteren 1944-45 var Tromsø domkirke brukt som husly for flyktninger fra Finnmark, og daværende sokneprest Johannes Wember lot derfor Den norske kirke holde gudstjeneste i Vår Frue. Under bybrannen 14. mai 1969, da Arbeiderforeningens hus (der Kulturhuset i Tromsø står nå) brant ned, ble Vår Frue skumlagt for å hindre spredning. Tross vannskader overlevde derfor kirken brannen.

Menighetshus og bispegård

Nedenfor ligger det katolske menighetshuset, hvor mye av menighetens sosiale liv pågår. Dette var frem til 1967 den katolske skolen i Tromsø. Enda lenger ned, ut mot Stortorget, ligger den katolske bispegården. I denne staselige empiregården fra 1832 overnattet pave Johannes Paul II under sitt besøk i Tromsø i juni 1989. To andre katolske institusjoner befinner seg for øvrig i Tromsø, nemlig St. Elisabethhjemmet, drevet av søstrene i St. Elisabeth-ordenen, og karmelklosteret «Totus Tuus». En katolsk gravlund befinner seg også på Tromsøya, nær Vervarslinga for Nord-Norge.

En internasjonal menighet

Ifølge statistikk på menighetens hjemmeside var det 1. januar 2006 496 katolikker i prestegjeldet, derav 398 i Tromsø. Disse fordelte seg på hele 45 ulike nasjonaliteter, av disse var nordmennene (190 personer), polakkene (56 personer), filippinerne [45 personer) og rwanderne (41 personer) de mest tallrike. Hele Nord- og Midttroms inngår i Vår Frue menighet. Messene avholdes på norsk, men med jevne mellomrom avholdes det også messe på polsk.
Ferrari F40

Ferrari F40 (1987–92) er en serie italienske sportsbiler levert som to-seter coupe med ordentlig tak og to dører.  Betegnelsen "F40" markerte fabrikken Ferrari sitt 40-årsjubileum.
Den var en såkalt superbil og etterfulgte Ferrari 288 GTO.  I overkant av 1 300 eksemplarer ble laget. Neste superbil fra Ferrari var Ferrari F50 som kom i 1995.
F40 fra 1987 hadde en 3-liters motor (V8) og 478 hestekrefter. For at den skulle gå raskt hadde den hverken dørhåndtak, gulvteppe eller stereoanlegg.  Vinduene var laget av plast og i stedet for vindusheiser, kunne man åpne en liten luke for hånd.  Dessverre brukte den over to liter på mila ved bykjøring.  Noen få ble solgt i Norge, en av disse til Dag Høili.
F40 Competizione fra 1989 ble bestilt til franske kunder.  De to første ble kalt F40 LM og hadde større motor, men det var også en F40 GTE.
I 2015 utkom en Lego-utgave av F40.
Sohung

Administrativ inndeling

Fylket er delt inn i en ŭp (småby) og 20 ri (landsby).
Bergtatt (roman)

Bergtatt er en roman av Margit Sandemo fra 1965. Den gikk først som føljetong i Norsk Ukeblad og har utkommet i forskjellige bokopplag, blant annet som nr 9 i serien Margit Sandmos beste føljetonger. Originalens svenske tittel på romanen er Bergtagen. Hovedpersonen Liv Larsen, er en 17 år gammel jente, som føler at hun lever en Askepott-tilværelse i familien sin, og står i skyggen av sin vakre søster Tulla. I tillegg lever Liv i en fantasiverden, og er en lystløgner. Da hun en ettermiddag blir vitne til et mord, er det derfor ingen som tror henne, spesielt ikke når intet lik blir funnet. Likevel er det en som står ved hennes side, geologen Jo Barheim, og et gryende kjærlighetsforhold vokser frem mellom disse i kjent Margit Sandemo-stil, der Liv blir innviklet dypere og dypere i mordsaken, og til slutt blir det offeret som morderne jager.
Yuki Takita

Karriere

Yuki Takita startet sin profesjonelle karriere i NTT Kanto i 1990. Han har også spilt for Urawa Reds.
Alprazolam

Misbruk

Langvarig bruk kan føre til fysisk og psykisk avhengighet. Risikoen for avhengighet er større når dosen og behandlingslengden økes, når man blander med andre typer benzodiazepiner, samt økt risiko hos misbrukere eller tidligere misbrukere av legemidler og alkohol.
Potensen til alprazolam er ca. 40 ganger høyere enn potensen til oksazepam (Sobril, Alopam). Det vil si at 1 mg alprazolam tilsvarer 40 mg oksazepam.
Roger Ducos

Liv og virke

Ducos var opprinnelig advokat i Dax, og senere dommer der. År 1792 ble han valgt som representant for departementet Landes inn i konventet, der han inntok en ubestemt mellomstilling. Først under direktoriet ble han en forgrunnsfigur. Allerede i 1795 ble Ducos medlem i de gamles råd, og etter tribunatets statskupp i 1799 ble han medlem av direktoriet. Han sluttet her tro opp ved sin embedsbroder Emmanuel Joseph Sieyès' side och deltok sammen med ham i Napoleon Bonapartes kupp samme år. 
Etter kuppet ble han utnevnt til provisorisk konsul, og fulge nå Bonaparte. Ved ikrafttredelsen av konstitusjonen av år VIII ble Ducos umiddelbart medlem av senatet og dets visepresident. I 1808 ble han greve, og 1815 under de hundre dagene pair. Han ble landsforvist i 1816, etter at han i konventet hadde stemt for Ludvig XVIs henrettelse. Han døde i Ulm.
Grunnkretser i Iveland kommune

Grunnkretser i Iveland kommune er delområder og grunnkretser som seksjonerer Iveland kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
European Cup Winter Throwing 2016

European Cup Winter Throwing 2016 ble arrangert 12. og 13. mars 2016, i Arad i Romania. Dette var den 16. utgaven av European Winter Throwing Cup som ble arrangert. Arrangør var European Athletic Association og Det rumenske friidrettsforbundet (Federatia Romana de Atletism).
Konkurransen var både for senior og U23.
Go i Norge

Go i Norge er et norsk forbund for brettspillet go. Forbundet ble stiftet i 1977.
Telemark fylkeskommunes kulturpris

Telemark fylkeskommunes kulturpris deles ut av Telemark fylkeskommune, og ble første gang delt ut i 1977.
Tidligere prisvinnere er blant andre Odd Nordstoga, Bodil Nordjore, Frøydis Grorud, Hans Herbjørnsrud, Kåre Virud, Ingebjørg Bratland, Sylvia Salvesen og Jan Ø. Wiig.
Hard Rock Café Warszawa

Bilder

Klikk på bildene for større versjoner.
Novgorod oblast

Geografi

Novgorod oblast dekker et areal på 53 895 km². Den grenser til Leningrad oblast (NV,N), Vologda oblast (Ø), Tver oblast (SØ,S) og Pskov oblast (SV).
Den vestre delen består av lavland rundt innsjøen Ilmen, mens den østlige delen er høyland (de nordligste utløperne av Valdajhøydene), og det høyeste punktet er 296 moh.
De største elvene (etter vannføring) er: Volkhov, Mologa, Msta, Lovat, Sias og Sjelon.  Største innsjøer er Ilmen og Valdajsjøen
Blériot IX

Utvikling

Flyet var en midtvinget en-dekker, oppstivet med barduner, med et konvensjonelt understell og åpen cockpit. Flyet hadde to store vertikalt monterte dampradiatorer på hver side. En unik innretning for den tid var en hel-metall fire-bladet justerbar propell.
Komplett galskap

Innhold

CD 1: Rent vannvidd
CD 2: Røverkjøp
CD 3: Radioaktivitet
CD 4: Apecalypso nå!
CD 5: Perler for svin
CD 6: Still Crazy After All These Years
CD 7: I Syses tid
CD 8: Danser med prester
CD 9: Fordi du fortjener dem
CD 10: The Lystad & Mjøens synger ut!
This Year's Model

Sporliste (original LP)

Alle sanger skrevet av Elvis Costello når ikke annet er oppgitt.
Piana degli Albanesi

Piana degli Albanesi (albansk: Hora e Arbëreshëvet) er en kommune med 6 212 innbyggere i Storbyområdet Palermo i Sicilia i Italia.

Historie

Piana degli Albanesi ble grunnlagt i det 15. århundre av en stor albansk – idag kalt arbëreshë – flyktningstrøm fra Balkan, under invasjonen fra Det osmanske rike. Landsbystiftelsen ble offisielt sanksjoner dent 30. august 1488, basert på en offisiell forespørsel sendt i 1486-1487 til kardinal Juan de Borja, erkebiskop av isbispedømmet Monreale, og krevde retten til å forbli i landene Mercu og Aydingli, lokalisert i fjellene i provinsen Palermo.
Trafikk og panikk

Trafikk og panikk er en klassisk episode fra 1974 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

Handling

Fleksnes møter en annen bilist på en vei som er for smal til at de kan passere hvearndre, og ingen av dem ønsker å vike for den andre.
Nansha kraftvarmeverk

Nansha kraftvarmeverk, er et såkalt kraftvarmeverk i millionbyen Guangzhou i provinsen Guangdong, i det sørligle Kina. Det har en installert produksjonskapasitet på 660 MW fordelt på 2 turbiner á 180 MW hver, og en turbin på 300 MW.
Anlegget stod ferdig i 2009. Operatør er selskapet China Resources Power Co Ltd, som eier 100% av anlegget. Brenselstypene er kull og naturgass, som forbrennes med høyutnyttelse av energien gjennom kogenerasjon..
Mardalsfossen

Uenighet om høyde

Fossen er ofte feilaktig blitt regnet for å ha det høyeste fallet i Norge, og høyden 298 meter er blitt brukt. Kildene er derimot uenige om tallene.
Statistisk sentralbyrås Statistiske årbok fra 2007 lister Søndre Mardalsfoss som Norges nest høyeste vannfall med 705 meter, og sjette høyeste loddrette vannfall med 250 meter. Norges vassdrags- og energidirektorat er enige med SSB og oppgir et fall på 250 meter for Søre Mardalsfoss. Fossefallsdatabasen world-waterfalls.com regner vannfallet til 657 meter, og det høyeste fallet til 358 meter.

På film

Fossen ble delvis brukt som location under innspillingen av "Outlander", en science-fiction-/vikingfilm fra 2008.

Skulptur

Fra sommeren 2014 til august 2015 er Antony Gormley skulptur «Another Time» å se i fossegryta til Mardalsfossen.
Skotsk Premier League 2006–2007

Skotsk Premier League 2006–2007 var den 9. sesongen i Skotsk Premier League. Celtic FC vant, og Dunfermline rykket ned.
Langfang

Jernbane

Beijing-Shanghai høyhastighetstog har stoppested her. Byen er også stoppested på jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou, og for Jinghabanen som løper fra Beijing til Harbin via blant annet Tianjin, Tangshan, Shenyang og Changchun.

Vei

Kinas riksveier 104 og 105 løper også gjennom Langfang. De begynner i Beijing, løper sørover og deler seg etter Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
Agamopus

Utseende

Middelsstore, blankt rødbrune til brunsvarte skarabider. Kroppsformen er hvelvet og avlangt oval. Hodet er bredt skovlformet. Dekkvingene har markerte punktstriper.

Utbredelse

Artene er utbredt i Sør- og Mellom-Amerika.
Pan Am Flight 1-10

Beskrivelse

"Pan Am Flight 1-10" ble fløyet med Pan American Airways Lockheed Constellasjon "Clipper Empress of the Skies" som kom fra London. Flyverne fikk klarering til å lande, men rapporterte at de måtte avbryte landingen ti minutter senere. Etter å ha fått ny klarering til å lande traff flyet et steingjerde 725 meter rett foran rullebanen. Understell og motorer ble revet av, mens skroget røk i tre deler. Det oppstod  brann som ødela resten av skroget.
Jack the Giant Slayer

Handling

Den unge, fattige bondegutten Jack (Nicholas Hoult) åpner ufrivillig en port som går mellom vår del av verden og kjempenes verden ved å plante et frø under huset sitt, som i en svimlende hastighet utvikler seg til et gigantisk tre som strekker seg langt opp i skyene. Kjempene er dermed i ferd med å komme ned og overta kontrollen over jorda, og Jack må være med på en ekspedisjon for å stoppe dem. Sammen med elitegruppen til kong Brahmwell (Ian McShane), ledet av den sympatiske og modige krigeren Elmont (Ewan McGregor) og den mindre sympatiske Lord Roderick (Stanley Tucci), trår Jack til i sitt livs kamp for å redde kongedømmet, folket - og ikke minst den vakre og eventyrlystne prinsessen Isabelle (Eleanor Tomlinson), som han er blitt stormforelsket i, og som er blitt kidnappet av kjempene som en følge av at hun ved en tilfeldighet var i huset til Jack når treet vokste.
Umma (Mesopotamia)

Umma var navnet på en sumerisk bystat, nær elven Tigris. Byen beskrives i kileskrifttekster som den ene part i en grensetvist med nabostaten Lagasj.

Historie

Kjennskapet til Umma er for det meste basert på arkivfunn i oldtidsbyen Lagasj. Derfra får man vite at omkring 2400 f.Kr. var det herskere der ved navn Ur-Lumma, Il - hersker av Zabalam.
Ummas mest berømte leder var prestekongen Lugalzagesi som omkring år 2350 f.Kr. gjorde seg til hersker over hele det sørlige Mesopotamia. Han tok så opp residens i Uruk. Hans herredømme ble nedkjempet av og gikk til ende under Sargon, og hans område gikk da inn i Akkadriket.

Arkeologi

Tell Jokha ble besøkt av William Loftus i 1854 og John Punnett Peters fra Universitetet i Pennsylvania i 1885. Det antas at Tell Jokha er blitt gjenstand for omfattende gravplyndring i nyere tid.
Tidlig på 1900-tallet dukket det opp mange illegalt utgravde leirtavler fra Umma fra Ur-III-tiden på antikvitetsmarkedet. Sent i 1990-årene ble en redningsutgravning utført av irakiske arkeologer i forbindelse med et veiprosjekt som berørte Tell Jokha.
Siden da er Tell Jokha blitt identifisert som Ummas besittelse Gisha (eller Kissa), mens selve Umma er blitt lokalisert til et sted om lag 6,5 km mot sørøst, i Umm al-Aqarib.  I Umm al-Aqarib er det blitt avdekket lag som går tilbake til tidlig dynastiske periode (ca 2900-2300 f.Kr.), med flere monumantalbygninger, hvor av et av dem var enten et tempel eller et palass.